(Plojimai)
Mes susidūrėme su labai grėsminga
ir visa griaunančia gamtos stichija.
Ši stichija palieka po savęs niūrią realybę,
vis didėjančią niūrią realybę,
ir mes pasitinkame šią realybę
su tvirtu pasitikėjimu,
kad technologijos padės išspręsti
visas problemas
ir visa tai suprantama.
Ši milžiniška stichija, su kuria
mes susiduriame,
yra augančios žmonių populiacijos,
kuri artėja link 10 milijardų,
žemės plotų, kurie tampa dykumomis,
ir žinoma klimato kaitos rezultatas.
Net neverta diskutuoti apie tai, kad
problemą išspręsime tik pakeitę
iškastinį kurą į technologijas.
Iškastinis kuras, anglis ir dujos -
yra be jokios abejonės vieninteliai
veiksniai, kurie sukelia klimato kaitą.
Dykumėjimas - įmantrus žodis, įvardijantis
procesą, kuomet žemės plotas tampa dykuma,
ir tai nutinka tik tuomet, kai paliekame per daug
tuščią dirvožemį. Tai vienintelė priežastis.
Ir aš ketinu pašnekėti apie didžiąją dalį pasaulio žemės plotų,
kurie virsta dykumomis.
Tačiau turiu jums vieną labai paprastą žinią,
kuri suteiks kur kas daugiau vilties,
nei jūs galite įsivaizduoti.
Yra vietų, kur drėgmė vyrauja ištisus metus
ir jose yra praktiškai neįmanoma sukurti
didžiulius tuščios žemės plotus -
nesvarbu, ką bedarytum - gamta tuojau pat sužaliuos.
Taip pat yra vietų, kur drėgnieji metų laikai
keičiasi su sausaisiais, o tai ir yra vietos,
kur atsiranda dykumėjimas.
Laimei, kosmoso technologijos
mums leidžia viską stebėti iš viršaus,
taip galime įvertinti proporcijas gana gerai.
Paprastai tariant, žali plotai dykumėjimo nepatiria,
rudi plotai - patiria,
ir pastarieji, kol kas, užima didžiąją dalį Žemės.
Spėčiau, kad apie du trečdalius Žemės
sausumos patiria dykumėjimo procesus.
Šią nuotrauką padariau Tihamaho dykumoje,
kuomet prilijo 25 milimetrus,
kas yra colis.
Palyginkime šį kiekį su vandens statinėmis,
kur kiekvienoje telpa po 200 litrų.
Tą kartą, šioje vietoje iškrito daugiau nei po 1000
vandens statinių kiekvienam hektarui.
Sekančią dieną aplinka atrodė taip.
Kur dingo tas vanduo?
Dalis jo nutekėjo kaip potvynis,
vis tik didžioji dalis, kuri įsigėrė į dirvožemį, vėl tiesiog išgaravo,
lygiai taip pat, kaip jūsų sode, jei paliktumėte atvirą dirvožemį.
Vandens ir anglies likimas priklauso nuo
dirvožemio organinių medžiagų,
taigi, pažeisdami dirvožemį mes prarandame anglį.
Anglis grįžtą atgal į atmosferą.
Jums yra nuolatos kartojama,
kad dykumėjimo procesai vyksta tik sausose ir
vidutiniškai sausose pasaulio vietose,
ir kad aukštuose žolynuose, kaip kad šie,
kur pasitaiko smarkūs krituliai,
jie yra nereikšmingi.
Bet jeigu jūs žiūrėtumėte ne į pačias žoles,
o į tai, kas yra po jomis,
atrastumėte, kad ten pagrinde slypi
plikas, dumblių sluoksniu padengtas dirvožemio paviršius,
o tai lemia padidėjusį vandens nutekėjimą ir garavimą.
Tai yra dykumėjimo vėžys,
kurio mes neatpažįstame iki kol jis nepasiekia galutinės stadijos.
Taigi, mes žinome, kad dykumėjimą sukelia galvijai,
pagrinde raguočiai, ožkos ir avys,
kurie nuėda augalus, palikdami pliką dirvožemį
ir išskirdami metaną.
Tai žino beveik visi, nuo Nobelio premijos laureatų
iki golfo padėjėjų, ar bent jau buvo mokomi, kaip kad aš.
Taigi, vietose, tokiose, kokias matome čia,
dulkėtuose Afrikos kampeliuose, kur aš užaugau
mylėdamas laukinę gamtą
ir nekęsdamas galvijų,
dėl jų daromos žalos.
Baigus ekologijos mokslus universitete,
šis įsitikinimas tik dar labiau sustiprėjo.
Ką gi, aš turiu jums naujienų.
Kažkada buvome taip pat įsitikinę, kad pasaulis yra plokščias.
Mes klydome tada ir mes klystame dabar.
Taigi, kviečiu jus kartu
apžvelgti mano pasikeitusio išsilavinimo
ir atradimų istoriją.
Būdamas jaunas vyras,
jaunas Afrikoje dirbantis biologas,
aš buvau susijęs su būsimų nacionalinių
parkų nuostabiose teritorijose įsteigimu.
Tai buvo 1950 metais, kai tik
mes išvarėm medžiojančius, būgnus mušančius žmones,
kad apsaugotume gyvūnus,
žemės būklė pradėjo blogėti,
kaip galite matyti šiame parke, kurį mes tvarkėme.
Galvijai su tuo nebuvo susiję,
tačiau įtarėme,
kad tai įvyko dėl per didelio dramblių skaičiaus.
Aš atlikau tyrimus
ir įrodžiau, kad jų iš tiesų yra per daug,
ir aš pasiūliau išeitį -
sumažinti dramblių populiaciją iki skaičiaus,
kurį ta vietovė galėtų išlaikyti.
Atvirai kalbant, mano priimtas sprendimas
buvo siaubingas,
ir tai buvo politinis dinamitas.
Taigi, mūsų valdžia suformavo ekspertų komandą,
kad įvertintų mano tyrimus.
Jie tą padarė. Jie su manimi sutiko
ir per ateinančius metus
mes nušovėme 40 000 dramblių,
kad pamėgintume sustabdyti žalą,
tačiau pasidarė tik dar blogiau,
o ne geriau.
Žmogui, mylinčiam dramblius taip kaip aš,
tai buvo pati liūdniausia
ir šiurkščiausia klaida mano gyvenime
ir aš šią nuoskaudą nusinešiu į kapus.
Vis tik vienas geras dalykas iš viso šito išėjo.
Aš buvau visiškai pasiryžęs
paaukoti savo gyvenimą
ir atrasti sprendimą.
Kai atvykau į JAV,
mane ištiko šokas
pamačius nacionalinius parkus,
kenčiančius lygiai tokias pačias dykumėjimo problemas,
kaip ir Afrikoje.
Ir ten nebuvo galvijų daugiau nei 70 metų.
Taip pat supratau, kad Amerikos mokslininkai
neturėjo jokio paaiškinimo,
tik, kad čia per sausa ir tai natūralu.
Taigi, pradėjau tyrinėti
visus vakarinės JAV dalies plotus,
kur galvijai buvo išvežti
su mintimi įrodyti,
kad tai sustabdys dykumėjimą,
tačiau rezultatai buvo priešingi.
Tą matome šioje tyrimų stotyje,
kurioje pievos žaliavo 1961 metais
ir iki 2002 metų situacija pasikeitė iš esmės.
Tiriamojo darbo apie klimato kaitą autoriai,
kuriame ir radau šias nuotraukas,
pažymėjo, kad pokyčiai
įvyko dėl "nežinomų priežasčių".
Neabejotina tai, kad mes niekada
nesupratome, kas sukelia dykumėjimą,
kuris sunaikino daugybę civilizacijų
ir šiuo metu mums grasina globaliai.
Mes niekada to nesupratome.
Paimkite vieną kvadratinį metrą dirvožemio
ir padarykite jį pliką, tokį kaip čia,
ir aš jums pažadu,
kad jis bus kur kas šaltesnis aušros metu
ir daug karštesnis vidurdienį,
nei analogiškas žemės lopinėlis,
padengtas augalijos paklote.
Jūs pakeitėte mikroklimatą.
Ir jeigu jūs taip darote
daugiau nei ant pusės
žemės paviršiaus -
jūs keičiate makroklimatą.
Bet mes tiesiog nesupratom, kodėl visa tai
prasidėjo prieš 10 000 metų?
Kodėl dykumėjimas paspartėjo pastaraisiais metais?
Mes visiškai to nesupratome.
Mes nesupratome,
kad vietose, kur drėgmė kinta sezoniškai,
dirvožemis ir vegetacija
vystėsi kartu su milžiniškomis bandomis
besiganančiais gyvūnais,
o pastarieji
vystėsi kartu su žiauriais, gaujomis medžiojančiais plėšrūnais.
Pagrindinė apsauga nuo tokio tipo plėšrūnų
yra būrimasis į bandas,
o kuo didesnė banda, tuo saugiau.
Bandos palieka mėšlą ir šlapinasi tiesiai ant savo maisto,
taigi jie yra priversti nuolatos judėti
ir būtent judėjimas yra priežastis, dėl ko augalai
nebuvo pernelyg nualinti, o periodiškas sutrypimas
užtikrino gerą dirvožemio paviršiaus struktūrą,
ir tai mes esame pastebėje, kur
banda buvo praėjusi.
Šioje nuotraukoje yra
tipiniai sezoniniai žolynai,
čia ką tik praėjo keturi drėgnieji
ir prasideda aštuoni sausros mėnesiai.
Pastebėkite pokyčius, kurie įvyko žengiant į sausros periodą.
Visa ši žolė turi
biologiškai suirti
iki kito vegetacijos laikotarpio,
kadangi priešingu atveju
tiek pati augalija tiek dirvožemis pradės nykti.
Jeigu nevyksta biologinis irimas,
jis pereina į labai lėtą procesą -
oksidaciją,
kas uždusina ir pražudo žoles,
toliau seka augalų sumedėjimas
ir plikas dirvožemis
išleidžiantis anglį.
Kad to išvengtume
mes tradiciškai naudojome ugnį.
Vis tik deginimas taip pat palieka pliką dirvožemį,
išleidžiantį anglį,
ir dar blogiau,
sudeginus vieną hektarą žolynų
išsiskiria daugiau ir dar pavojingesnių
teršalų, nei išskiria 6000 mašinų.
Ir mes sudeginame Afrikoje,
kiekvienais metais,
daugiau nei milijardą hektarų žolynų
ir praktiškai niekas apie tai nekalba.
Iš mokslinės pusės žiūrint, mes pateisiname deginimą,
kaip priemonę atsikratyti negyvos augalijos ir
suteikti sąlygas augti naujai.
Taigi, žiūrint į nudžiūvusią pievą,
kaip mes galime jai padėti išlikti sveikai?
Ir turėkite mintyje,
aš dabar kalbu viso pasaulio mastu.
Gerai?
Mes negalime sumažinti gyvūnų skaičiaus,
kad pievos būtų mažiau alinamos,
tuo pačiu neskatindami dykumėjimo ir klimato kaitos.
Mes negalime jų deginti nesukeldami dykumėjimo
ir neskatindami klimato kaitos.
Ką gi mes galime padaryti?
Yra vienintelė galimybė.
Pakartosiu,
liko vienintelė galimybė tiek mokslininkams, tiek klimatologams.
Tai gali pasirodyti nesuvokiama -
naudoti galvijus,
juos ganyti atkartojant
natūralią gamtą,
atkuriant galvijų bandų ir plėšrūnų santykius.
Jokios kitos alternatyvos žmogui nebeliko.
Taigi, darome.
Ant šio žolyno lopinėlio
mes tą ir padarysime, bet tik pačiame priekyje.
Šią vietą mes labai stipriai paveiksime galvijais,
atkartodami natūralią gamtą,
ir mes tai padarėme,
ir ką matote?
Visa žolė dabar dengia dirvą
kartu su mėšlu, šlapimu ir kraiku ar mulčiu,
ir kiekvienas sodininkas, esantis tarp mūsų, supras,
kad dirvožemis yra pasirengęs sugerti
ir išlaikyti lietaus vandenį,
išlaikyti anglį ir suskaidyti metaną.
Ir mes tai padarėme
nenaudodami ugnies, išsaugodami dirvožemį
ir leisdami augalams laisvai augti.
Kuomet aš supratau, kad mes, kaip mokslininkai,
nebeturime jokio kito varianto, kaip tik naudoti
taip visų juodinamus galvijus,
siekiant pažaboti klimato kaitą ir dykumėjimą,
aš susidūriau su rimta dilema.
Kaip mes tai padarysime?
Prieš mus buvo 10 000 metų, kai patyrę ir išmananūs
klajokliai ganė galvijus,
tačiau sukūrė milžiniškas dėl žmogaus veiklos
atsiradusias dykumas.
Tada sekė 100 metų šiuolaikinio mokslo apie lietų,
kas dar labiau paspartino dykumėjimo procesus ir
ką pirmiausia atradome Afrikoje,
o vėliau patvirtinome JAV,
kaip matote šioje žemės ploto,
priklausančio valstybei, nuotraukoje.
Žinoma, gyvūlių ganymas bandomis
nebuvo viskas, ko reikėjo,
o žmonėms per tūkstančius metų
nepavyko prisiderinti prie gamtos kompleksiškumo.
Vis tik, mes, biologai ir ekologai, dar niekada taip stipriai
kartu nemėginome spręsti nieko panašaus.
Vietoj mėginimų išrasti dviratį,
aš pradėjau studijuoti kitas profesijas,
galbūt joms pavyko ką nors naujo atrasti.
Ir aš radau planavimo strategiją,
kurią galėčiau pritaikyti biologijoje.
Ją išplėtojau į tai, ką vadiname
holistiniu valdymu ir suplanuotu ganymu,
tai planavimo procesas,
kuriuo atsižvelgiama į visą gamtos,
socialinį, aplinkos ir ekonominį kompleksiškumą.
Šiandien jaunos moterys, kaip ši, moko šio
proceso subtilybių Afrikos kaimuose,
kaip suvaryti gyvulius į bandas, planuoti ganymą,
kad būtų atkartota gamta,
taip pat, kur palikti nakčiai galvijus -
mes juos suvarome į nuo plėšrūnų apsaugotą teritoriją,
kadangi turime milžiniškus laisvus plotus, ir panašiai.
O ten, kur tai yra daroma,
kur galvijai laikomi per naktį ruošiant pasėlius,
gaunamas kur kas didesnis derlius.
Pažvelkime į kai kuriuos rezultatus.
Tai vieta, šalia kitos vietos, kurią mes prižiūrėjome Zimbabvėje.
Čia ką tik praėjo keturi drėgnieji mėnesiai
ir šiuo metu
prasidėjo ilgasis sausas laikotarpis.
Tačiau, kaip matote,
visas lietus,
praktiškai visas,
išgaravo nuo žemės paviršiaus.
Upė jau išdžiuvusi, nepaisant to, kad ką tik buvo gausūs lietūs
ir dabar turime 150 000 žmonių, kuriems beveik
nuolat reikia humanitarinės maisto pagalbos.
Dabar nukeliaukime į kitą, šalia esančią vietą:
laikas tas pats, liūtys buvo tos pačios
ir tik pažiūrėkite!
Upė tekanti, švari ir sveika.
Viskas gerai.
Žolynai, krūmynai, medžiai, laukinė gamta -
kur kas produktyvesni
ir tiesą sakant mes visiškai nebebijome sausojo periodo.
Ir mes tai padarėme padidindami galvijų skaičių 400%,
suplanuodami ganymo procesą, siekiant atkartoti gamtą,
ir integruodami tuos galvijus kartu su drambliais,
buivolais, žirafomis ir kitais ten esančiais gyvūnais.
Prieš visa tai, ši vieta atrodė taip.
Ji buvo plika, dirvožemis erodavo
jau daugiau nei 30 metų,
nepaisant to, kiek lijo.
Supratot?
Stebėkite pažymėtą medį ir pamatysite
pasikeitimus, kuriuos pasiekėme naudodami galvijus
ir atkartodami gamtą.
Štai čia kita vieta, kuri taip pat buvo plika ir erodavo.
Nuo pažymėto medžio šaknų
mes praradome daugiau nei 30 cm žemės.
Ar aišku?
Ir vėlgi, pažiūrėkite į skirtumus, kuriuos atnešė galvijų
panaudojimas ir natūralios gamtos atkartojimas.
Galime pastebėti nuvirtusius medžius,
tai dramblių darbas, jiems ši vieta tapo tinkama gyventi.
Ši vieta Meksikoje buvo labai prastos būklės,
būtent todėl aš pažymėjau kalvą,
kadangi skirtumas yra didžiulis ir sunkiai suvokiamas.
(Plojimai)
1970 m. pagelbėjau vienai šeimai Karu dykumoje,
atkurti dykumą,
kurią matote dešinėje, į žolynus,
ir laimei,
jų anūkai gyvena su viltimi.
Pažvelkite į nuostabų pasikeitimą šiame pavyzdyje,
žemės išplova visiškai atkurta
panaudojus ne ką kitą, o galvijus atkartojant gamtą,
ir mes
jau turime šios šeimos trečią kartą,
kuri laimingai gyvena iškėlusi plevėsuojančias vėliavas.
Pavyzdys Patagonijos neaprėpiamose pievose,
ten taip pat vyksta dykumėjimo procesas.
Žmogus viduryje yra Argentinos tyrinėtojas,
kuris pastebėjo
nuolatinį šių vietų degradavimą,
nepaisant to, kad visą tą laiką buvo
mažinamas besiganančių avių skaičius.
Vis tik jie subūrė 25 000 avių bandą,
ją suplanuotai ganydami atkartojo gamtos procesus
ir pastebėjo 50% produkcijos padidėjimą
jau pirmais metais.
Dabar mes esame žiauriame Somalio iškyšulyje,
kur klajokliai gano galvijus atkartodami natūralią gamtą,
ir nuoširdžiai sakant, tai vienintelis jų pasirinkimas,
vienintelė viltis išmaitinti šeimas ir išsaugoti kultūrą.
95% šių žemių
gali žmones išmaitinti tik vystant gyvulininkystę.
Aš primenu, kad šneku apie didžiąją dalį pasaulio žemių,
kurios lemia mūsų likimą,
įskaitant pačius žiauriausius pasaulio kampelius,
kur 95% žemės teritorijos tik gyvūnai išmaitina žmones.
Tai, ką mes darome globaliai - sukelia klimato kaitą,
tiek,
kiek ir iškastinis kuras,
o galbūt ir daugiau.
Bet dar blogiau,
tai sukelia badą,
skurdą, smurtą,
socialines problemas ir karus,
ir, kol aš čia dabar šneku,
milijonai vyrų, moterų ir vaikų kenčia ir miršta.
Ir jei tai tęsis toliau,
mes nebegalėsime sustabdyti klimato kaitos,
net jeigu ir nustosime naudoti iškastinį kurą.
Aš manau jūs supratote, kaip mes
viską galime pakeisti į gerąją pusę labai mažomis sąnaudomis.
Mes šiuos procesus jau vystome beveik 15 milijonų
hektarų plote, kurie išsidėstę penkiuose žemynuose,
ir žmonės, kurie apie anglies procesus supranta
kur kas daugiau nei aš,
apskaičiavo - kad būtų aiškiau -
jog šis darbas, apie kurį pasakojau,
gali padėti surinkti pakankamai anglies iš atmosferos
ir saugiai patalpinti žolynų dirvožemyje
tūkstančiams metų,
ir jei mes atstatytumėme bent pusę
pasaulio žolynų, tokių, kuriuos jums rodžiau,
galime sugrįžti prie prieš industrinių sąlygų,
tuo pačiu maitindami žmones.
Nesugalvoju geresnės vilties
už šią - mūsų planetai,
jūsų vaikams,
jų vaikams
ir visai žmonijai. Ačiū!
(Plojimai)
Ačiū, Krisai.
Ačiū.
Aš turiu, ir manau visi aplinkui
turi, šimtus klausimų,
nori jus apkabinti.
Aš tik užduosiu vieną trumpą klausimą.
Kai jūs pradedat visa šitą reikalą ir paleidžiate pulką gyvulių,
būna juk dykuma,
ką jie ėda?
Kaip ši dalis prasideda?
Ką gi, mes tai jau atliekame ilgą laiką
ir vienintelis atvejis,
kuomet turėjome papildomai suteikti gyvuliams maisto,
buvo atkuriant kasyklas,
ten būna 100% plika žemė.
Vis tik prieš daug metų
mes apsiėmėme tvarkyti patį prasčiausią
žemės plotą Zimbabvėje,
aš pasiūliau penkis svarus tam,
kuris suras bent lopinėlį žolės 100 mylių atkarpoje,
ir ten,
pačiais pirmais metais, mes patrigubinome gyvūnų skaičių,
be jokio papildomo pašaro,
tiesiog ganydami, atkartodami
natūralų judėjimą, naudodami sigmoidinę kreivę,
na yra toks principas.
Tai šiek tiek techniška. Bet tai viskas, ką darėme.
Ką gi, aš mielai,
turiu mintyje, tai tokia įdomi
ir svarbi idėja.
Šauniausi žmonės mūsų tinklalapyje tikrai išreikš norą
atvykti ir pakalbėti su jumis, pamėginti.
Tikrai norėčiau daugiau apie tai sužinoti,
ir vėl pasidalinti pranešime. Puiku!
Tai buvo įspūdinga kalba,
tikrai labai įspūdinga kalba
ir aš manau, kad jūs girdėjote,
kaip mes visi džiaugiamės jūsų darbu.
Ačiū jums labai. (Plojimai)
Ačiū, ačiū! (Plojimai)